Diari Oficial de la Generalitat Valenciana


Sumari del DOGV 6045, del 29-06-2009 (2009/7388)

Informació pública del Programa d'Actuació Integrada corresponent a l'Àrea de Repartiment AR-1 de sòl urbà del Pla General de Barxeta.
--------------------------------------------------------------------------------------------------------------------------------------

### Dades del document

Número de DOGV
:   6045

Data del DOGV
:   29-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7388


Data del document
:   22-06-2009

Organisme emissor
:   Promocons Vito, SL

Tipus de document
:   Informació Pública

Descriptors 

:   * Barxeta
    * empresa privada
    * pla d'urbanisme

Informació pública del Programa d'Actuació Integrada corresponent a l'Àrea de Repartiment AR-1 de sòl urbà del Pla General de Barxeta. [2009/7388]  
Víctor Tormo Martos, amb DNI/NIF núm. 42344332-X, actuant en nom i representació de la mercantil Promocons Vito, Societat Limitada, en qualitat d'administrador únic de la citada mercantil, amb domicili social a la partida la Solana, s/n de Barxeta (València), 46828, CIF núm. 67582140, constituïda en escriptura pública atorgada a Xàtiva (València), el dia 12 de setembre de l'any 2007, davant de Joaquín Casanova Ramis, notari del Col·legi de València (núm. protocol 2173), inscrita en el Registre Mercantil al tom 8764, llibre 6051, foli 128, full V-124804, ha formulat una proposta de Programa d'Actuació Integrada corresponent a l'Àrea de Repartiment AR-1 de sòl urbà del Pla General de Barxeta, que sotmet a informació pública, de conformitat amb l'article 134 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV), i els articles 292 i 293 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU).   
L'Ajuntament de Barxeta, mitjançant Acord plenari de 23 de març de l'any 2009, va acordar iniciar el procediment per a la gestió indirecta del Programa d'Actuació Integrada corresponent a l'Àrea de Repartiment AR-1 de sòl urbà del Pla General de Barxeta.   
De conformitat amb l'article 134 de la LUV, han sigut depositats per al seu sotmetiment a informació pública els documents indicats en les lletres a), f) i, si és procedent, k) de l'article 126 de la LUV, de l'alternativa tècnica del programa d'actuació integrada citat anteriorment, en la notaria de Joaquín Casanova Ramis, sítia al carrer de Carlos Sarthou, núm. 4, entresòl, de Xàtiva (València), 46357, on qualsevol persona podrà consultar-los en horari de 09.00 a 14.00 hores, de dilluns a divendres, durant el termini d'un mes comptat des de la publicació del present anunci en el Diari Oficial de la Comunitat Valenciana, a fi d'obtindre informació pels procediments legals i presentar-hi al·legacions.   
El termini d'informació al públic serà d'un mes que es comptarà des de la publicació de l'anunci en el Diari Oficial de la Comunitat Valenciana; serà a més necessària la publicació en un diari no oficial d'àmplia difusió a la localitat afectada.  
Igualment, s'ha depositat en l'Ajuntament de Barxeta la documentació esmentada anteriorment, a fi de la seua exposició pública i presentació d'al·legacions en el termini esmentat.   
Barxeta, 22 de juny de 2009.- En representació de Promocons Vito, SL: Víctor Tormo Martos.